b'\n_START_ARTICLE_\nJo\xc5\xbeef Rozman (1870-1941)\n_START_SECTION_\n\xc5\xbdivljenje in delo\n_START_PARAGRAPH_\nRozman je osnovno \xc5\xa1olo, gimnazijo in bogoslovje obiskoval v Celovcu. Sveto ma\xc5\xa1ni\xc5\xa1ko posve\xc4\x8denje je prejel 1893. Kot kaplan je slu\xc5\xbeboval v Dravogradu (1894\xe2\x80\x931896), kot provizor v \xc5\xa0marjeti pri Velikovcu in kot mestni kaplan v Celovcu (do 1898). Bil je tajnik in urednik knjig Mohorjeve dru\xc5\xbebe v Celovcu (1897\xe2\x80\x931907). Leta 1907 je prevzel \xc5\xbeupnijo \xc4\x8crne\xc4\x8de pri Dravogradu. Zadnja leta pred smrtjo je ohromel in izgubil spomin. Ob nem\xc5\xa1ki okupaciji so ga odpeljali v Menge\xc5\xa1, potem se je vrnili sestri v \xc4\x8crne\xc4\x8de, kjer je umrl._NEWLINE_Rozman je pisal prigodne \xc4\x8dlanke zlasti pa \xc5\xbeivljenjepise in jih objavljav v Koledarju Mohorjeve dru\xc5\xbebe. Od 1890 je sodeloval listu Mir, kateremu je bil (febr. 1896\xe2\x80\x93okt. 1904) urednik, ter zanj pisal uvodnike. Nastopal je kot odlo\xc4\x8den govornik na politi\xc4\x8dnih shodih in zborovanjih, bil odbornik in od 1907 tajnik Hranilnice in posojilnice v Dravogradu ter tajnik Katoli\xc5\xa1ko-politi\xc4\x8dnega in gospodarskega dru\xc5\xa1tva za Slovence na Koro\xc5\xa1kem v Celovcu. Priredil je Baragovo Du\xc5\xa1no pa\xc5\xa1o (1905), ter sestavil molitvenik Slava Gospodu (1902).'